съответства на увеличение от 1 774 тона (от 2 291 тона през 2005 г. на 4 095 тона по време на разследвания период в рамките на първоначалното разследване). Съответният китайски дял на пазара се е увеличил от 12,8 % на 24,9 % в края на разследвания период в рамките на първоначалното разследване преди налагането на мерките.
 3.3.1. Производствен капацитет, свободен капацитет и развитие на търсенето в КНР
 (49)
 Производственият капацитет на единствения оказал съдействие китайски износител се е равнявал трикратно на потреблението на Съюза по време на РПП. Установено беше, че равнището на използване на неговия капацитет е било в диапазона между 75 % и 80 %. От това следва, че свободният капацитет на това дружество само по себе си се е равнявал на повече от половината от потреблението в Съюза.
 (50)
 Освен това въз основа на информацията, предоставена в искането и сверена с публично достъпната информация, посочена в съображение 29, се счита, че през 2014 г. натриев глюконат е произвеждан от 40 производители в КНР с общ производствен капацитет в диапазона между 1 000 000 и 1 200 000 тона, което представлява увеличение с около 50 % в сравнение с 2010 г. През 2014 г. китайските производители са използвали само около половината от капацитета си, тъй като са произвели едва около 550 000 тона.
 (51)
 Според посоченото в искането за преразглеждане с оглед изтичане на срока на действие на мерките търсенето на вътрешния пазар в КНР през 2014 г. може да се оцени в диапазона между 400 000 тона и 500 000 тона, при което е налице капацитет за износ от около 600 000 — 700 000 тона. Потреблението в Съюза по време на РПП е било между 16 000 и 22 000 тона, което означава, че свободният капацитет в КНР се е равнявал на около 30 пъти потреблението на натриев глюконат в Съюза.
 (52)
 До голяма степен търсенето на натриев глюконат в КНР е било диктувано от строителния сектор. В строителството той се използва под формата на добавка за бетон, произведена от натриев глюконат. С оглед на разрастващия се строителен сектор в КНР не е изключено потреблението на натриев глюконат на вътрешния китайски пазар да се увеличи. Свободният капацитет в КНР обаче значително надвишава потреблението на Съюза и поради това е вероятно, дори в контекста на нарастващото потребление на вътрешния пазар в КНР, той да продължи да бъде значителен, с голям потенциал за износ за пазара на Съюза.
 3.3.2. Обем и цени на износа за други трети държави
 (53)
 Поради изложените в съображение 29 причини не бе възможно да се използва китайската база данни, за да се направи анализ на китайския износ на натриев глюконат за други трети държави.
 (54)
 Въз основа на информацията, предоставена в искането, коригирана при необходимост и съпоставена с публично достъпната информация, както е описано в съображение 29, беше установено, че обемът на китайския износ за други трети държави като цяло се е увеличил с около 45 % между 2012 г. и 2014 г., като през 2014 г. е достигнал до около 116 000